Dan is daar ook die Math Worksheet Generator waar jy selfs werksvelle oor tyd, meting en honderdblokke kan maak.
Ek was nogal bekommerd oor die somme in Graad 1, maar my seuntjie is duidelik aangelê vir Wiskunde. Dit is die vak waarvan hy die heel meeste hou. En hy doen baie goed daarin.
Hallo daar! Ek hoop jy kan my dalk help. Ek is opsoek na voorbeelde van treintjie-,spinnekop- en vlinder somme. Ons kinders is op ‘n plaasskool en fondse en voorbeelde is maar beperk. Dankie vir ‘n wonderlike webwerf, het al baie goeie raad hier gekry.
Baie welkom. Ek gaan vir jou ‘n paar voorbeelde soek en dan plaas. Ek behoort dit Maandag of Dinsdag reg te hê – my boeke is by die skool. 😉
Kyk gerus onder die lysie op die Blogroll (aan die regterkant) vir skakels na webwerwe. Ongelukkig is daar nie baie webwerwe op die internet vir Afrikaanse kinders, ouers en opvoeders nie. Afhangende van jou kind(-ers) se ouderdom, kan jy natuurlik jy eie werkvelle saamstel. Ek gebruik gereeld werwe soos SPELLING WIZARD vir “word searches”. Jy kan Afrikaanse woorde intik en siedaar! Laat weet gerus watter tipe take jy soek en ek sal help soek daarna 😉
Ek het so pas op KENWEB af gekom. Dit blyk asof jy programme en werkvelle van Graad R / O af en op kan bestel.
Hi, ek soek eksamen voorbeelde vir woordsomme vir my seun in graad 5. Kry nie genoegsame voorbeelde op die net nie. Hoop jy kan help – dis net vir hersiening.
Ek sou voorstel dat julle baie telwerk oefen. ‘n Lekker manier om die aantel te oefen is deur speletjies soos slangetjies en leertjies, want die outjie moet die aantal kolletjies by die blokkie (waarop hy staan) by tel. Bv. Ek is op 3 en moet 5 aantel…dan land ek op 8…Hou altyd tellers byderhand (soos knopies of droë boontjies) sodat jou seuntjie fisies aan iets kan raak terwyl hy die tellery hardop doen. Wat baie goed werk is om groterige eierdosies te hou. Skryf dan getalle in die bakkies neer (van links na regs en van bo na onder – soos ons lees). As julle ‘n som het soos 5 + 8 sit jy ‘n merkertjie (bv. albaster) in die 5 se bakkie. Tel dan 8 bakkies aan en siedaar! Jou vinger val in die regte getal se bakkie. Dit is nie heeltemal konkreet nie, maar is ‘n goeie hulpmiddel om die oorbrugging tussen konkrete en semi-konkrete tellery te bewerkstellig. Die outjies is aktief besig en gebruik soortvan die sintuie om die getalle te beleef. Vir ‘n ADHD outjie is ervaring deur sintuie ideaal.
As Juffrou lam raak vir ‘n hiperaktiewe outjie, kan sy vra dat hy vir haar ‘n hoop tellers in pare uitpak of in veelvoude (soos 5, 2, 10…). Dan kan hy vir haar hardop tel of selfs syferkaartjies onder-aan pak om die veelvoude aan te dui.
Ek weet dat baie opvoeders kla oor die vingertellery, maar watter beter tel-apparaat is daar is die vingers wat deel vorm van jou eie lyf 😉 Dis mos altyd byderhand. Ek verstaan ook dat sommige opvoeders nie daarvan hou nie. Vra egter of jy so ‘n eierdoos-kontrepsie mag inpak as dit by die huis gewerk het. Onthou ook dat julle groter “trays” kan gebruik. Grawe gerus onder die blogroll-skakels (aan die regterkant) vir skakels na oulike wiskunde webwerwe of kyk na die drukbare items. Sterkte! 😉
Middag, Nellie 😉 Ek het al baie goeie terugvoer gekry, maar ken ongelukkig nie die Kumon-program nie. Die gidse (wat ek soms in winkels raakloop) lyk baie oulik. Dit behoort ‘n oulike aanvulling te wees by die gewone huiswerk en kan met die speel-speel leer af gewissel word. Probeer dit gerus en as dit nie vir julle werk nie, kan jy altyd iets anders probeer. 😉